**Likumprojekta „Grozījums Ieroču un speciālo līdzekļu aprites likumā”**

**sākotnējās ietekmes novērtējuma ziņojums**

**(anotācija)**

|  |  |  |  |  |  |  |
| --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | |
| 1. | Pamatojums | | Projekts šo jomu neskar. | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | | Militārā dienesta likuma (turpmāk – MDL) 17.1pantā irnoteikts, ka „Jaunatnes izglītošanu valsts aizsardzības jomā kā jaunsargu interešu izglītības programmu organizē un īsteno aizsardzības ministra pakļautībā esoša tiešās pārvaldes iestāde – Rekrutēšanas un jaunsardzes centrs vai tās pilnvarotas personas”.  Kopš obligātā dienesta atcelšanas Jaunsardze ir vienīgā jauniešu brīvprātīgā kustība, kuras mērķis ir jaunatnes izglītošana valsts aizsardzības jomā un pilsoniskās apziņas un patriotisma veicināšana. Jaunsardzes kustības ietvaros jauniešiem Rekrutēšanas un jaunsardzes centrs (turpmāk – RJC) dod iespēju interaktīvā veidā iepazīties ar militārā dienesta specifiku, apgūt šaušanas pamatus, iepazīties ar Nacionālo bruņoto spēku (turpmāk – NBS) struktūru, uzdevumiem un dažādām militārām profesijām.  Šaušana ir viens no pamatelementiem apstiprinātajā Jaunsargu mācību paraugprogrammā. Šaušana ir viena no pamatiemaņām, kas nepieciešama dienestā NBS, tajā skaitā Zemessardzē. Pilsoņu sagatavotība valsts aizsardzībai, tajā skaitā šaušanas iemaņas, ir vitāli svarīga arī valsts drošības kontekstā. Lai Latvijas pilsoņus kaut vai daļēji sagatavotu savas valsts aizsardzībai, nepieciešams atbalstīt šaušanas sporta attīstību, jo nekādā citādākā veidā šobrīd jaunatnei nav saskares ar ieročiem un netiek veicināta interese par profesionālo militāro dienestu.  Ieroču un speciālo līdzekļu aprites likumā ietvertā definīcija izslēdz iespēju Rekrutēšanas un jaunsardzes centram iegādāties, glabāt un savā darbībā izmantot ieročus, lielas enerģijas pneimatiskos ieročus un to munīciju. Lai nodrošinātu iespēju jaunsargu apmācības programmas ietvaros organizēt jaunsargiem nodarbības  ar šaujamieročiem, Aizsardzības ministrija ir konstatējusi, ka nepieciešams izdarīt grozījumu Ieroču un speciālo līdzekļu aprites likumā un papildināt  25.panta otro daļu, nosakot, ka Rekrutēšanas un jaunsardzes centrs var iegādāties, glabāt un savā darbībā izmantot šaujamieročus, lielas enerģijas pneimatiskos ieročus un to munīciju un organizēt treniņšaušanu. | | | |
| 3. | Projekta izstrādē iesaistītās institūcijas | | RJC un Aizsardzības ministrija | | | |
| 4. | Cita informācija | | Nav. | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | |
| 1. | | Sabiedrības mērķgrupas, kuras tiesiskais regulējums ietekmē vai varētu ietekmēt | | Jautājumam nav tiešas ietekmes uz sabiedrību kopumā, tas attiecas RJC uzdevumiem. | | |
| 2. | | Tiesiskā regulējuma ietekme uz tautsaimniecību un administratīvo slogu | | Projekts šo jomu neskar. | | |
| 3. | | Administratīvo izmaksu monetārs novērtējums | | Projekts šo jomu neskar. | | |
| 4. | | Cita informācija | | Nav. | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| Projekts šo jomu neskar. | | | | | | |
| **IV. Tiesību akta projekta ietekme uz spēkā esošo tiesību normu sistēmu** | | | | | | |
| 1. | | Nepieciešamie saistītie  tiesību aktu projekti | | | Nepieciešams izdarīt grozījumu Ministru kabineta 2012.gada 24.aprīļa noteikumos „Kārtība, kādā valsts un pašvaldību iestādes iegādājas un realizē ieročus un speciālos līdzekļus”, attiecinot tajos noteikto ieroču un speciālo līdzekļu iegādāšanās un realizēšanas kārtību arī uz RJC. | |
| 2. | | Atbildīgā institūcija | | | Aizsardzības ministrija. | |
| 3. | | Cita informācija | | | Nav. | |
| **V.** **Tiesību akta projekta atbilstība Latvijas Republikas starptautiskajām saistībām** | | | | | | |
| Projekts šo jomu neskar. | | | | | | |
| **VI.** **Sabiedrības līdzdalība un komunikācijas aktivitātes** | | | | | | |
| Projekts šo jomu neskar.   |  | | --- | | **VII. Tiesību akta projekta izpildes nodrošināšana un tās ietekme uz institūcijām** | | | | | | | |
| 1. | | Projekta izpildē iesaistītās institūcijas | | | | RJC |
| 2. | | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | | | RJC darbiniekiem, kuriem saskaņā ar darba pienākumiem pieejami ieroči un munīcija, lai izmantotu paredzētās tiesības, būs jāsaņem Valsts policijas atļauja atbilstoši Ieroču un speciālo līdzekļu aprites likuma 16.panta sestajā daļā noteiktajam. |
| 3. | | Cita informācija | | | | Nav. |

Aizsardzības ministrs R.Vējonis

Vīza: valsts sekretārs J.Sārts

20.10.2014. 15:35

550

Marija Kalvāne, tālr.:67335372

marija.kalvane@rjc.gov.lv